CELEX: 32021R2264
Language: sl
Date: 2021-12-17 00:00:00
Title: Izvedbena uredba Komisije (EU) 2021/2264 z dne 17. decembra 2021 o spremembi Uredbe (EGS) št. 3649/92 glede pojasnil poenostavljenega spremnega dokumenta za potrjene in samopotrjene neodvisne male proizvajalce alkoholnih pijač

20.12.2021   
               
               
                  SL
               
               
                  Uradni list Evropske unije
               
               
                  L 455/22
               
            
         IZVEDBENA UREDBA KOMISIJE (EU) 2021/2264
         z dne 17. decembra 2021
         o spremembi Uredbe (EGS) št. 3649/92 glede pojasnil poenostavljenega spremnega dokumenta za potrjene in samopotrjene neodvisne male proizvajalce alkoholnih pijač
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (1) ter zlasti člena 34(1), drugi pododstavek, Direktive,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) 2021/2266 (2) določa obrazec za potrdilo iz člena 23a(1) Direktive Sveta 92/83/EGS (3), ki ga države članice izdajo neodvisnim malim proizvajalcem alkoholnih pijač. Navedena uredba določa tudi sklice, ki jih morajo navedeni proizvajalci navesti v administrativnem dokumentu za gibanje alkoholnih pijač v skladu s poglavjema IV in V Direktive 2008/118/ES.
                  
               
                     (2)
                  
                  
                     Uredba Komisije (EGS) št. 3649/92 (4) določa vsebino poenostavljenega spremnega dokumenta za gibanja trošarinskega blaga, ki je bilo sproščeno za porabo v državi članici odpreme.
                  
               
                     (3)
                  
                  
                     Da bi bili zajeti potrjeni in samopotrjeni neodvisni mali proizvajalci, je treba spremeniti polje 14 spremnega dokumenta za gibanje alkoholnih pijač, ki so bile sproščene za porabo, in njegova pojasnila.
                  
               
                     (4)
                  
                  
                     Uredbo (EGS) št. 3649/92 bi bilo zato treba ustrezno spremeniti.
                  
               
                     (5)
                  
                  
                     Uporabo te uredbe bi bilo treba odložiti do 1. januarja 2022, da bi se uskladila z uporabo nacionalnih ukrepov, sprejetih za prenos Direktive Sveta (EU) 2020/1151 (5).
                  
               
                     (6)
                  
                  
                     Ukrepi iz te uredbe so v skladu z mnenjem Odbora za trošarine –
                  
               SPREJELA NASLEDNJO UREDBO:
         
            Člen 1
            Priloga k Uredbi (EGS) št. 3649/92 se spremeni:
            
                        (1)
                     
                     
                        polje 14 poenostavljenega spremnega dokumenta se nadomesti z naslednjim:
                        „14 Potrdila (nekatera vina in žgane pijače ter neodvisni mali proizvajalci alkoholnih pijač)“;
                     
                  
                        (2)
                     
                     
                        točka 3 polja 14 v oddelku „2. Naslovi“ pojasnil se nadomesti z naslednjim:
                        
                                    „3.
                                 
                                 
                                    Za alkoholne pijače, ki jih proizvedejo samopotrjeni neodvisni mali proizvajalci, se dodajo informacije v skladu s členom 6 Izvedbene uredbe 2021/2266 (*1), kadar se namerava zahtevati znižana stopnja trošarine v namembni državi članici.
                                 
                              
                           (*1)  Izvedbena uredba Komisije (EU) 2021/2266 z dne 17. decembra 2021 o določitvi pravil za uporabo Direktive Sveta 92/83/EGS glede potrjevanja in samopotrjevanja neodvisnih malih proizvajalcev alkoholnih pijač za namene trošarine (UL L 455).“;"
                        
                     
                  
                        (3)
                     
                     
                        točka 4 polja 14 v oddelku „2. Naslovi“ pojasnil se črta.
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 1. januarja 2022.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. decembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 9, 14.1.2009, str. 12.
         
            (2)  Izvedbena uredba Komisije (EU) 2021/2266 z dne 17. decembra 2021 o določitvi pravil za uporabo Direktive Sveta 92/83/EGS glede potrjevanja in samopotrjevanja neodvisnih malih proizvajalcev alkoholnih pijač za namene trošarine (glej stran 26 tega Uradnega lista).
         
            (3)  Direktiva Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače (UL L 316, 31.10.1992, str. 21).
         
            (4)  Uredba Komisije (EGS) št. 3649/92 z dne 17. decembra 1992 o poenostavljenem spremnem dokumentu za gibanje trošarinskih izdelkov v Skupnosti, ki so bili sproščeni za porabo v državi članici odpreme (UL L 369, 18.12.1992, str. 17).
         
            (5)  Direktiva Sveta (EU) 2020/1151 z dne 29. julija 2020 o spremembi Direktive 92/83/EGS o uskladitvi strukture trošarin za alkohol in alkoholne pijače (UL L 256, 5.8.2020, str. 1).